CELEX: 52008PC0080
Language: lv
Date: 2008-02-14
Title: Priekšlikums Eiropas Parlamenta un Padomes lēmums, ar ko groza Padomes Direktīvu 76/769/EEK attiecībā uz dažu bīstamu vielu un preparātu tirgū laišanas un lietošanas ierobežojumiem (dihlormetāns) (Padomes direktīvas 76/769/EEK grozījumi) {SEK(2008) 192} {SEK(2008) 193}

Svarīgs juridisks paziņojums

|

52008PC0080

	[pic] | EIROPAS KOPIENU KOMISIJA |Briselē, 14.2.2008COM(2008) 80 galīgā redakcija2008/0033 (COD)PriekšlikumsEIROPAS PARLAMENTA UN PADOMES LĒMUMS,ar ko groza Padomes Direktīvu 76/769/EEK attiecībā uz dažu bīstamu vielu un preparātu tirgū laišanas un lietošanas ierobežojumiem (dihlormetāns) (Padomes Direktīvas 76/769/EEK grozījumi)(iesniegusi Komisija){SEK(2008) 192}{SEK(2008) 193}PASKAIDROJUMA RAKSTS1. PRIEKŠLIKUMA KONTEKSTSAr Padomes 1976. gada 27. jūlija Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem noteikti pamatprincipi visā Eiropas Savienībā harmonizētiem noteikumiem par bīstamu vielu un preparātu laišanu tirgū un to lietošanu.Direktīvu 76/769/EEK izmanto, lai pārvaldītu bīstamo vielu radītos riskus cilvēka veselībai un videi. Direktīvas 76/769/EEK I pielikumā iekļautās bīstamās vielas un preparātus drīkst laist tirgū un lietot, ievērojot konkrētus nosacījumus.Priekšlikumā ierosināts dihlormetāna (DCM) risku pārvaldībai šo vielu iekļaut Direktīvas 76/769/EEK I pielikumā.1.1. Dihlormetāns, tā ķīmiskās īpašības un riski, ko tas rada cilvēka veselībaiDihlormetāns (DCM), CAS Nr. 75-09-2 un EINECS Nr. 200-838-9 ir bezkrāsains halogenizēts alifātisks ogļūdeņraža savienojums ar caurspiedīgu ēterisku vai saldenu smaržu. To galvenokārt izmanto farmācijas izstrādājumu, šķīdināšanas un citu palīglīdzekļu, krāsu noņēmēju un līmju ražošanā.DCM nav iekļauts prioritāro vielu sarakstos Padomes 1993. gada 23. marta Regulā (EEK) Nr. 793/93 par esošo vielu riska faktoru novērtējumu un kontroli. Tomēr riski, ko rada DCM izmantošana krāsu noņēmējos, ir izvērtēti vairākos pētījumos[1], kuru secinājumi liecina, ka visā ES ir nepieciešami riska samazināšanas pasākumi. Krāsu noņēmējus izmanto, lai noņemtu krāsas kārtas, jo īpaši saplaisājušas un pacēlušās, no dažādām, jo īpaši metāliskām un koka virsmām, un tos lieto rūpnieciski, profesionāli, kā arī privāti.Galvenie riski, ko DCM rada cilvēka veselībai, ir saistīts ar tā tvaikiem un toksisko iedarbību uz centrālo nervu sistēmu. Šīs iedarbības rezultātā, kas ir saistīta ar sliktiem darba/ darba vides apstākļiem (piemēram, nepiemērota ventilācija, neatbilstoši individuālie aizsardzības līdzekļi), pēdējo 18 gadu laikā ES ir konstatēta virkne nelaimes un nāves gadījumu.Saskaņā ar Veselības un vides apdraudējumu zinātniskās komitejas ( SCHER ) atzinumu[2] iedarbība, ko rada no krāsu noņēmējiem izdalījies DCM, tā lielākas iedarbības potenciāla dēļ apdraud cilvēka veselību, jo īpaši mazāk aizsargātas sabiedrības daļas, piemēram, bērnus. Augstā DCM koncentrācija, kas vērojama krāsas noņemšanas laikā, nepieņemami apdraud cilvēka veselību.Tirgū jau ir pieejamas vairākas uz DCM bāzes ražotu krāsas noņēmēju alternatīvas, fiziska/mehāniska krāsas noņemšana, pirolītiska/termāla krāsas noņemšana un ķīmiska krāsas noņemšana, izmantojot ķīmiskas vielas, kas nav DCM. Visbiežāk izmanto alternatīvos ķīmiskos krāsas noņēmējus, bet tiem ir savas bīstamības iezīmes, un atkarībā no to koncentrācijas ķīmiskajā savienojumā tie var lietotājam radīt citus riskus.Pēdējo piecu gadu laikā ir notikušas apspriedes starp Komisiju, dalībvalstīm un citām ieinteresētajām personām. Neskatoties uz stipri atšķirīgiem viedokļiem par riskiem, ko rada DCM, un par alternatīvu drošumu, ir panākta vienošanās par to, ka DCM risku samazināšanai Kopienas mērogā ir nepieciešami tirgū laišanas un lietošanas ierobežojumi saskaņā ar Padomes Direktīvu 76/769/EEK.1.2. Paredzamā ietekme uz ES tiesību aktiemNepieciešams samazināt riskus, ko rada uz DCM bāzes izgatavotu krāsas noņēmēju rūpnieciska, profesionāla un privāta lietošana, tādēļ to laišanai tirgū jāpiemēro noteikti ierobežojumi. Ar šo lēmumu būtu jāgroza Direktīvas 76/769/EEK I pielikums, tajā iekļaujot dihlormetānu. Tādējādi Kopienas mērogā tiks piemēroti harmonizēti noteikumi.Pēdējo 18 gadu laikā ievērojams to nāves gadījumu skaits Eiropā, kas saistīti ar krāsas noņēmēju uz DCM bāzes izmantošanu, ir noticis apstākļos, kad rūpnieciska vai profesionāla lietojuma gadījumā nav bijusi piemērota ventilācija un nav pareizi lietoti individuālie aizsardzības līdzekļi.Veicot rūpnīcu darbības, obligāti jāievēro šādas prasības: atbilstošu aizsargcimdu izmantošana, vietējas ventilācijas vai elpceļu aizsardzības līdzekļu ar neatkarīgu gaisa padevi uzstādīšana, krāsas noņēmēju tvertņu pārveidošana, lai mazinātu iedarbību uz darba ņēmējiem.Profesionālais lietojums vispārēji jāaizliedz, bet dalībvalstīm varētu būt izvēles iespēja — pieļaut lietojumu savā teritorijā īpaši licencētiem profesionāļiem tajos gadījumos, kad tie uzskata, ka DCM aizstāšana būtu ļoti sarežģīta vai nebūtu piemērota. Lai saņemtu licenci, jāpiedalās īpašā apmācībā.Privātas lietošanas jomā jāpiemēro pilnīgs DCM saturošu krāsas noņēmēju tirgū laišanas aizliegums kā vienīgais efektīvais riska samazināšanas pasākums.2. APSPRIEŠANĀS REZULTĀTI AR IEINTERESĒTAJĀM PERSONĀM UN IETEKMES NOVĒRTĒJUMS2.1. ApspriešanāsKomisija 2004. gadā uzsāka apspriešanos tās Komisijas darba grupas sanāksmēs, kas atbildīga par Direktīvas 76/769/EEK (turpmāk tekstā „Ierobežojumu darba grupa”) īstenošanu. 2005. gada novembrī Komisija organizēja forumu par krāsas noņemšanas līdzekļiem, iesaistot krāsas noņēmēju uz DCM bāzes un citu veidu krāsas noņēmēju ražotājus. Rūpniecības aprindu un iestāžu joprojām atšķirīgo viedokļu dēļ Komisija pasūtīja vēl vienu pētījumu nolūkā iegūt plašāku informāciju, lai novērtētu ietekmi, ko radītu iespējami Kopienas mēroga ierobežojumi attiecībā uz krāsas noņēmēju uz DCM bāzes tirdzniecību un lietošanu.Šajā pētījumā izklāstītos ieteikumus[3] apsprieda Ierobežojumu darba grupas sanāksmē 2007. gada 3. jūlijā. To uzņēmumu pārstāvji, kas ir par DCM turpmāku lietošanu, to uzņēmumu pārstāvji, kas dod priekšroku alternatīvām, Eiropas patērētāju organizācijas ( BEUC ), Eiropas Kalnrūpniecības, ķīmiskās un enerģētiskās nozares darbinieku federācijas ( EMCEF ) un Eiropas Arodbiedrību konfederācijas (EAK) pārstāvji piedalījās šajā sanāksmē vai arī tika uzklausīts to viedoklis.2.2. Ietekmes novērtējumsTika sagatavots detalizēts ietekmes novērtējums, un 2007. gada 5. oktobrī tas tika nosūtīts Ietekmes novērtējumu padomei, kas 2007. gada 9. novembrī sniedza savu atzinumu. Padome visus komentārus (IN kvalitātes pārbaudes punktu sarakstu un galīgo atzinumu) iekļāva galīgajā ietekmes novērtējuma redakcijā[4].Tika izvērtēti vairāki risinājumi, sākot no iespējas nedarīt neko, rūpniecības nozares veiktu brīvprātīgu pasākumu iespējas un līdz pat vairāku pakāpju tiesību aktu ierobežojumu iespējai, un par efektīvāko un iedarbīgāko katrā lietojumu kategorijā tika atzīts šāds risinājums.-  Rūpniecisks lietojumsDarbības ar krāsas noņēmējiem uz DCM bāzes veic tikai rūpnīcas telpās, kas atbilst obligātajām prasībām par personāla aizsardzību, piemēram, atbilstoši cimdi, izplūdes ventilācija vai elpceļu aizsardzības līdzekļi un krāsas noņēmēju tvertņu tehniskās kontroles. Šie pasākumi vēl vairāk pastiprinās darba ņēmēju aizsardzības tiesību aktu izpildāmību, efektīvi samazinot DCM iedarbību un tādējādi arī nelaimes un nāves gadījumu skaitu.-  Profesionāls lietojumsDCM krāsas noņēmēju profesionālam lietojumam ārpus rūpnīcas apstākļos jāpiemēro vispārējs aizliegums, bet dalībvalstis var izvēlēties iespēju savā teritorijā turpmāku lietojumu atļaut īpaši licencētiem profesionāļiem tādos gadījumos, kad tie uzskata, ka DCM aizstāšana būtu īpaši sarežģīta un nepiemērota. Šis pasākums dalībvalstīm un ieinteresētajiem uzņēmumiem paredzēs pilnu atbildību un administratīvo slogu, kas saistīts ar apmācības un licencēšanas sistēmas izveidi un kontroli ar atbilstošiem pasākumiem. Samazināsies negadījumu skaits.-  Privāts lietojumsVienīgais iedarbīgais veids, kā samazināt risku patērētājiem, ir aizliegums laist tirgū krāsas noņēmējus uz DCM bāzes privātam lietojumam. Nebūtu iespējams pienācīgi uzraudzīt patērētāju privātas darbības vai nodrošināt pienācīgu nepieciešamo aizsardzības līdzekļu lietošanu.3. PRIEKŠLIKUMA JURIDISKIE ASPEKTI3.1. Juridiskais pamatsPriekšlikuma juridiskais pamats ir Līguma 95. pants.Šis lēmums paredz noteikumus par krāsas noņēmēju uz DCM bāzes laišanu tirgū un triju kategoriju lietojumiem (rūpniecisks, profesionāls un privāts).Ar to arī nosaka vienotus noteikumus par krāsas noņēmēju uz DCM bāzes apriti, un lēmums arī novērsīs tirdzniecības šķēršļus, ko rada atšķirības dažādu dalībvalstu tiesību aktos. Ierosinātie Direktīvas 76/769/EEK grozījumi uzlabos iekšējā tirgus darbības nosacījumus un nodrošinās augstu cilvēka veselības aizsardzības līmeni.3.2. Subsidiaritātes un proporcionalitātes principsPadomes Direktīvā 76/769/EEK par ierobežojumiem attiecībā uz dažu bīstamu vielu laišanu tirgū un lietošanu visā ES ir noteikti saskaņoti noteikumi, lai izvairītos no atšķirīgiem dalībvalstu tiesību aktiem, kas varētu radīt šķēršļus tirdzniecībai starp dalībvalstīm. To nevar panākt, ja rīcības tiesības ir vienīgi dalībvalstu ziņā.Šajā lēmumā ierosinātie pasākumi ir arī proporcionāli galīgajam mērķim, proti, uzlabot cilvēka veselības aizsardzību, ievērojot vispārējās izmaksas un priekšrocības katrā lietojuma kategorijā.3.3. Juridisko instrumentu izvēleKomisija ir izraudzījusies Padomes Direktīvu 76/769/EEK kā labāko instrumentu, lai aizsargātu iekšējo tirgu un vienlaikus nodrošinātu augstu cilvēka veselības un vides aizsardzību. Tādēļ tas ir saskaņā ar Līguma 95. panta 3. punktu.Direktīvu 97/769/EEK 2009. gada 1. jūnijā atcels ar Eiropas Parlamenta un Padomes 2006. gada 18. decembra Regulu (EK) Nr. 1907/2006 kas attiecas uz ķimikāliju reģistrēšanu, vērtēšanu, licencēšanu un ierobežošanu ( REACH ), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK. Ar šo lēmumu Direktīvas 76/769/EEK I pielikumā veiktos grozījumus piemēros pēc 2009. gada 1. jūnija un iekļaus Regulas (EK) Nr. 1907/2006 XVII pielikumā.Direktīvas 76/769/EEK grozījumu veikšanai piemērotāks ir lēmums, nevis direktīva, jo ierosināto ierobežojumu transponēšana dalībvalstu tiesību aktos tiks veikta tikai dažus mēnešus pirms Direktīvas 76/769/EEK atcelšanas vai pat pēc atcelšanas. Tādēļ transponēšanai nav praktiskas nozīmes. Šādā situācijā lēmums ir piemērotāks tiesību akts nekā direktīva.4. IETEKME UZ BUDŽETULēmums neietekmē budžetu.2008/0033 (COD)PriekšlikumsEIROPAS PARLAMENTA UN PADOMES LĒMUMS,ar ko groza Padomes Direktīvu 76/769/EEK attiecībā uz dažu bīstamu vielu un preparātu tirgū laišanas un lietošanas ierobežojumiem (dihlormetāns) (Padomes Direktīvas 76/769/EEK grozījumi)(Dokuments attiecas uz EEZ)EIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 95. pantu,ņemot vērā Komisijas priekšlikumu[5],ņemot vērā Eiropas Ekonomikas un sociālo lietu komitejas atzinumu[6],saskaņā ar Līguma 251. pantā noteikto procedūru[7],tā kā:(1) Riski, ko cilvēka veselībai rada dihlormetāns (DCM) krāsas noņēmējos, ir izvērtēti vairākos pētījumos[8], kuros secināts, ka visā ES ir nepieciešami riska samazināšanas pasākumi, lai samazinātu riskus, ko cilvēka veselībai rada DCM rūpnieciska, profesionāla un privāta lietošana. Komisijas Toksikoloģijas, ekotoksikoloģijas un vides zinātniskā komiteja ( CSTEE — turpmāk tekstā SCHER ) ir izvērtējusi šo pētījumu rezultātus un apstiprinājusi, ka iedarbība ko rada DCM, kas izdalās no krāsas noņēmējiem, apdraud cilvēka veselību[9].(2) Lai panāktu augstu veselības aizsardzības līmeni, visās lietojuma kategorijās (rūpniecisks, profesionāls un privāts lietojums), jāierobežo krāsas noņēmēju uz DCM bāzes tirdzniecība un lietošana.(3) Krāsas noņēmējus uz DCM bāzes izmanto privāti, lai mājas apstākļos noņemtu krāsas un lakas iekštelpās un ārā. Ar apmācībām vai uzraudzību nevar panākt drošu DCM lietošanu. Tādēļ vienīgais iedarbīgais un proporcionālais veids, kā samazināt riskus patērētājiem, ir aizliegums laist tirgū krāsas noņēmējus uz DCM bāzes.(4) Lai nodrošinātu pakāpenisku pārejas perioda norisi visā DCM saturošu krāsas noņēmēju ķēdē, jānosaka atšķirīgi datumi aizliegumam laist šo izstrādājumu tirgū pirmo reizi un aizliegumam attiecībā uz gala piegādēm plašai sabiedrībai un profesionāļiem.(5) Neskatoties uz visā sadales ķēdē spēkā esošo aizliegumu attiecībā uz profesionāliem un privātiem lietotājiem, patērētājiem var būt pieejami krāsas noņēmēji, tādēļ uz ražojuma jāiekļauj brīdinājuma uzraksts.(6) Eiropā pēdējo 18 gadu laikā reģistrētajiem nāves gadījumiem rūpnieciska un privāta lietojuma laikā visbiežāk par iemeslu bijusi nepietiekama ventilācija, nepiemēroti individuālie aizsardzības līdzekļi, nepiemērotas tvertnes un ilgstoša pakļautība DCM. Tādēļ jānosaka ierobežojumi, lai kontrolētu un samazinātu riskus, kas saistīti ar profesionālu un privātu lietojumu.(7) Uz profesionāļiem vispār attiecas darba ņēmēju aizsardzības tiesību aktu noteikumi. Tomēr daudzas profesionālas darbības bieži veic klientu telpās, kurās bieži nav veikti visi atbilstošie pasākumi, lai pārvaldītu, kontrolētu un samazinātu veselības riskus. Turklāt darba ņēmēju aizsardzības tiesību aktu noteikumi neattiecas uz pašnodarbinātajiem, un tiem pirms darba ar krāsas noņēmējiem uz DCM bāzes ir nepieciešama papildus apmācība.(8) Tādēļ DCM krāsas noņēmēju laišana tirgū un lietošana profesionāli ir jāaizliedz, lai aizsargātu profesionāļu veselību un samazinātu nāves un nelaimes gadījumu skaitu. Bet gadījumā, ja DCM aizstāšana šķiet jo īpaši sarežģīta vai nepiemērota, dalībvalstīm ir jābūt iespējai atļaut DCM turpmāku lietošanu licencētiem profesionāļiem. Dalībvalstis būtu atbildīgas par šādu licenču, kuru pamatā būtu obligāta apmācība ar konkrētām prasībām, piešķiršanu un uzraudzību.(9) Rūpniecībā reģistrēto nāves un nelaimes gadījumu skaits liecina par to, ka nav pareizi īstenoti darba ņēmēju aizsardzības tiesību akti. DCM iedarbība joprojām ir ievērojama, tādēļ darba ņēmējiem rūpnīcas telpās jāpiemēro tālāki riska samazināšanas pasākumi. Jānodrošina aizsardzības pasākumi, piemēram darba vietas ventilācija, piemēroti individuālie aizsardzības līdzekļi un tvertņu papildu pārveidošana.(10) Individuālajiem aizsardzības līdzekļiem ir jāatbilst prasībām Padomes 1989. gada 21. decembra Direktīvā 89/686/EEK par dalībvalstu tiesību aktu tuvināšanu attiecībā uz individuālajiem aizsardzības līdzekļiem [10].(11) Tādēļ attiecīgi ir jāgroza Direktīva 76/769/EEK.(12) Šis lēmums neskar Kopienas tiesību aktus, ar ko nosaka darba ņēmēju aizsardzības obligātās prasības, kuras ietvertas Padomes 1989. gada 12. jūnija Direktīvā 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā [11], kā arī atsevišķajās direktīvās uz tās pamata, jo īpaši Padomes 2004. gada 29. aprīļa Direktīvā 2004/37/EK par darba ņēmēju aizsardzību pret risku, kas saistīts ar kancerogēnu vai mutagēnu iedarbību darbā (sestā atsevišķā direktīva Padomes Direktīvas 89/391/EEK 16. panta 1. punkta nozīmē) (kodificētā redakcija) [12], un Padomes 1998. gada 7. aprīļa Direktīvā 98/24/EK par darba ņēmēju veselības un drošības aizsardzību pret risku, kas saistīts ar ķimikāliju izmantošanu darbā (četrpadsmitā atsevišķā direktīva Direktīvas 89/391/EEK 16. panta 1. punkta nozīmē) [13],IR PIEŅĒMUŠI ŠO LĒMUMU.1. pantsDirektīvas 76/769/EEK I pielikumu groza saskaņā ar šā lēmuma pielikumu.2. pantsŠis lēmums stājas spēkā trešajā dienā pēc publicēšanas Eiropas Savienības Oficiālajā Vēstnesī.3. pantsŠis lēmums ir adresēts dalībvalstīm.Briselē,Eiropas Parlamenta vārdā — Padomes vārdā —Priekšsēdētājs PriekšsēdētājsPIELIKUMSDirektīvas 76/769/EEK I pielikumā iekļauj šādu xx punktu:“(xx) Dihlormetāns CAS N°: 75-09-2 EINECS N°: 200-838-9 | Pēc [12 mēneši pēc šā lēmuma stāšanās spēkā] krāsas noņēmējus, kuros dihlormetāna saturs ir 0,1 % vai vairāk no svara, pirmo reizi nelaiž tirgū pārdošanai plašai sabiedrībai vai profesionāļiem, savukārt pēc [24 mēneši pēc šā lēmuma stāšanās spēkā] viņiem tos nepārdod vispār. Atkāpjoties no 1. apakšpunkta, dalībvalstis var atļaut dihlormetānu saturošu krāsas noņēmēju pārdošanu licencētiem profesionāļiem. Šā punkta 2. apakšpunktā minēto licenci piešķir profesionāļiem, kas ir apmācīti dihlormetānu saturošu krāsas noņēmēju drošā lietošanā. Apmācības aptver: veselības risku apzināšanos, novērtēšanu un pārvaldību, piemērotas ventilācijas izmantošanu; piemērotu individuālo aizsardzības līdzekļu izmantošanu[14]. Krāsas noņēmējus, kuros dihlormetāna saturs ir 0,1 % vai vairāk no svara, var izmantot rūpnīcas telpās vienīgi tad, ja ir ievēroti šādi nosacījumi: iedarbīga izvades ventilācija vai elpceļu aizsardzības līdzekļi ar neatkarīgu gaisa padevi[15], laikā, kad krāsas noņēmēju netiek izmatotas, tās ir pārklātas; piemēroti aizsargcimdi darba ņēmējiem[16]. Neskarot citu Kopienas tiesību aktu piemērošanu, kuri attiecas uz bīstamu vielu un preparātu klasifikāciju, iepakošanu un marķēšanu, krāsas noņēmējus, kuros dihlormetāna saturs ir vairāk nekā 0,1 % no svara, līdz [24 mēneši pēc šā lēmuma spēkā stāšanās] skaidri salasāmi un neizdzēšami marķē šādi: “Tikai rūpnieciskai un profesionālai lietošanai”. |1.  [1] Dihlormetāns. Priekšrocības un trūkumi iespējamiem tirdzniecības ierobežojumiem ES. TNO-STB pētījums, 1999. gada novembris; http://ec.europa.eu/enterprise/chemicals/studies_en.htm; Tvaika izolatoru efektivitāte, samazinot riskus, ko cilvēka veselībai rada krāsu noņēmēji, kuru sastāvā ir dihlormetāns. ETVAREAD ekspertu grupa. Galīgais ziņojums publicēts 2004. gada aprīlī http://ec.europa.eu/enterprise/chemicals/studies_en.htm; Ietekmes novērtējums par iespējamiem tirdzniecības un lietošanas ierobežojumiem attiecībā uz dihlormetānu krāsu noņēmējos. RPA pētījums, 2007. gada aprīlis. http://ec.europa.eu/enterprise/chemicals/studies_en.htm;[2] Veselības un vides risku zinātniskās komitejas atzinums „Tvaika izolatoru efektivitāte, samazinot riskus, ko cilvēka veselībai rada krāsu noņēmēji, kuru sastāvā ir dihlormetāns”. ETVAREAD galīgais ziņojums 2004. gada aprīlī. Pieņemts SCHER 4. plenārsēdē 2005. gada 18. martā. http://ec.europa.eu/health/ph_risk/committees/04_scher/scher_opinions_en.htm[3] Ietekmes novērtējums par iespējamiem ierobežojumiem attiecībā uz dihlormetāna tirdzniecību un izmantošanu krāsas noņēmējos. RPA pētījums pabeigts 2007. gada aprīlī. http://ec.europa.eu/enterprise/chemicals/studies_en.htm[4] Komisijas dienestu darba dokuments „Ietekmes novērtējuma ziņojums” ir pieejams: http ://ec.europa.eu/chemicals/studies_en.htm[5] OV C , , . lpp.[6] OV C , , . lpp.[7] OV C , , . lpp.[8] Metilēnhlorīds. Priekšrocības un trūkumi iespējamiem tirdzniecības ierobežojumiem ES. TNO-STB pētījums pabeigts 1999. gada aprīlī. http://ec.europa.eu/enterprise/chemicals/studies_en.htm Tvaika izolatoru efektivitāte, samazinot riskus, ko cilvēka veselībai rada krāsas noņēmēji, kuru sastāvā ir dihlormetāns. ETVAREAD ekspertu grupa. Galīgais ziņojums publicēts 2004. gada aprīlī http://ec.europa.eu/enterprise/chemicals/studies_en.htm Ietekmes novērtējums par iespējamiem ierobežojumiem attiecībā uz dihlormetāna tirdzniecību un izmantošanu krāsas noņēmējos. RPA pētījums pabeigts 2007. gada aprīlī. http://ec.europa.eu/enterprise/chemicals/studies_en.htm[9] Cilvēka un vides risku zinātniskās komitejas atzinums „Tvaika izolatoru efektivitāte, samazinot riskus, ko cilvēka veselībai rada krāsas noņēmēji, kuru sastāvā ir dihlormetāns.” ETVAREAD ekspertu grupas galīgais 2004. gada 01. aprīļa ziņojums. Pieņemts SCHER 4. plenārsēdē 2005. gada 18. martā. http://ec.europa.eu/health/ph_risk/committees/04_scher/scher_opinions_en.htm[10] OV L 399, 30.12.1989., 18. lpp.[11] OV L 183, 29.6.1989., 1. lpp. Direktīvā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).[12] OV L 158, 30.4.2004., 50. lpp.[13] OV L 131, 5.5.1998., 11. lpp.[14] Šādi individuālie aizsardzības līdzekļi atbilst Padomes Direktīvas 89/686/EEK prasībām.[15] Šādi elpceļu aizsardzības līdzekļi atbilst Padomes Direktīvas 89/686/EEK prasībām.[16] Šādi aizsargcimdi atbilst Padomes Direktīvas 89/686/EEK prasībām.